Federico Delbonis
<s>Federiko Delbonis (, Azul, 5. oktobar 1990) je argentinski profesionalni teniser.</s>

<s>Privatni život</s>

<s>Počeo je da igra tenis sa sedam godina.</s><s>Otac Orasio se bavi distribucijom proizvoda za kosu (jednom je bio golman u profesionalnom fudbalskom timu), a majka Marta je socijalni asistent.</s><s>Brat Alfredo i sestra Felisitas su studenti.</s><s>Idoli tokom odrastanja su mu bili Bjern Borg i njegov sunarodnik Giljermo Viljas.</s><s>Voli fudbal, filmove i izlaske sa prijateljima.</s>

<s>Karijera</s>

<s>Profesionalno se bavi tenisom od 2007.</s><s>Kvalifikovao se 2013. godine na turnir u Hamburgu i redom pobeđivao Tomija Robreda, Dmitrija Tursunova i Fernanda Verdaska.</s><s>Dana 20. jula 2013. je savladao Rodžera Federera u tri seta i obezbedio mesto u svom prvom ATP finalu, gde je poražen od Fabija Fonjinija.</s><s>2014. godine je stigao do svoje prve titule u singlu osvojivši turnir serije 250 u Sao Paolu.</s><s>Protivnik u finalu mu je bio Paolo Lorenci iz Italije.</s><s>Iste godine izgubio je finale turnira u Nici protiv Letonca Gulbisa.</s><s>U aprilu 2016. pobeđuje na turniru u Marakešu i dolazi do svoje druge titule u singlu.</s><s>U finalu je savladao Hrvata Bornu Ćorića u dva seta.</s>

<s>ATP finala</s>

<s>Pojedinačno: 4 (2–2)</s>

<s>Reference</s>

<s>Spoljašnje veze</s>

<s>Federiko Delbonis na sajtu ATP 
 Federiko Delbonis  na sajtu ITF 
 Federiko Delbonis na sajtu Dejvis kupa</s>

<s>Argentinski teniseri
Argentinski olimpijci
Teniseri na Olimpijskim igrama 2016.</s>

